|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ****ΓΕΝΙΚΟ ΠΡΟΞΕΝΕΙΟ ΝΤΥΣΣΕΛΝΤΟΡΦ****ΓΡΑΦΕΙΟ ΣΥΝΤΟΝΙΣΤΗ ΕΚΠΑΙΔΕΥΣΗΣ ΒΕΡΟΛΙΝΟΥ****ΕΛΛΗΝΙΚΟ ΓΥΜΝΑΣΙΟ-ΛΥΚΕΙΟ ΝΤΟΡΤΜΟΥΝΤ** **Ντόρτμουντ: 20.04.2021** **ΑΠ: Φ.6/81** |

**ΑΝΑΚΟΙΝΩΣΗ**

**Πρόσληψη ενός (01) επιστάτη με σύμβαση μίσθωσης έργου ορισμένου χρόνου από 01/05/2021 έως 30/06/2021**

**Ο Πρόεδρος Σχολικής Επιτροπής του Γυμνασίου-Λυκείου Ντόρτμουντ έχοντας υπόψη:**

1. Τις διατάξεις του Ν.1566/1985 (ΦΕΚ Α΄ 167/30-9-1985)
2. ΚΥΑ υπ αριθμ. 50175 (ΦΕΚ Β 3324/07-08-2020)
3. Αρ.Πρωτ.2314/20-02-2014/ΥΠΑΙΘ

**ΑΝΑΚΟΙΝΩΝΟΥΜΕ**

Ότι η Σχολική Επιτροπή του Γυμνασίου-Λυκείου Ντόρτμουντ θα προβεί σε πρόσληψη προσωπικού μιας θέσης (1) επιστάτη με σύμβαση μίσθωσης έργου για το χρονικό διάστημα από 01/05/2021 έως 30/06/2021.

**ΑΡΜΟΔΙΟΤΗΤΕΣ**

* Εκτελεί και καταγράφει καθημερινή επιθεώρηση και δραστηριότητες συντήρησης
* Γνωστοποιεί στη διαχείριση ατέλειες που προκύπτουν ή ανάγκες επισκευής
* Κάνει ρυθμίσεις και μικρές επισκευές. Επιδιορθώνει/Επισκευάζει φθορές οποιονδήποτε αντικειμένων στους χώρους του σχολείου (υδραυλικά, ηλεκτρολογικά, ξυλουργικά, ελαιοχρωματικές εργασίες, σιδηρουργικά κ.λ.π.). Σε περίπτωση μεγάλων ζημιών αναζητεί τους κατάλληλους τεχνίτες για την επιδιόρθωση φθορών, αναφέρει στον Δ/ντή του σχολείου την αποκατάσταση των ζημιών και σε κάθε περίπτωση συνεργάζεται και υπακούει στις εντολές των προϊσταμένων του.
* Είναι σημαντικό για έναν επιστάτη, να είναι προσεκτικός και επιμελής στην εργασία τακτοποίησης των εγκαταστάσεων, όπως και στην πρόληψη του βανδαλισμού.
* Εφοδιάζει και συντηρεί τους χώρους προμηθειών
* Συνεργάζεται με το υπόλοιπο προσωπικό
* Ακολουθεί τους κανονισμούς υγιεινής και ασφάλειας

**ΠΡΟΣΛΗΨΗ**

 Όσον αφορά την διαδικασία νέων προσλήψεων:

- Η ανακοίνωση θα αναρτηθεί στην εξωτερική πόρτα του σχολείου.

- Η προθεσμία για την υποβολή αιτήσεων θα είναι μέχρι και την Πέμπτη 29/04/2021, και ώρα 11:00 π.μ..

Οι υποψήφιοι / υποψήφιες, θα πρέπει να πληρούν κατ΄ ελάχιστο τις εξής προϋποθέσεις:

1. Να έχουν ηλικία από 30 έως 60 ετών.
2. Να έχουν τη φυσική καταλληλότητα για την άσκηση των καθηκόντων.
3. Να είναι άνεργοι.
4. Να είναι γονείς μαθητών που φοιτούν στο Γυμνάσιο-Λύκειο Ντόρτμουντ.

Κατόπιν θα συνεδριάσει η Σχολική Επιτροπή του Γυμνασίου-Λυκείου Ντόρτμουντ και αφού αξιολογήσει τις αιτήσεις, οι υποψήφιοι /ες θα κατατάσσονται με σειρά προτεραιότητας ως εξής:

**ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ**

|  |  |  |
| --- | --- | --- |
| **ΚΡΙΤΗΡΙΟ** | **ΑΝΑΛΥΣΗ ΚΡΙΤΗΡΙΟΥ** | **ΒΑΘΜΟΛΟΓΗΣΗ** |
| **1. Κατάσταση ανέργου** | Μακροχρόνια άνεργος (>12 μηνών) | 2 |
| Βραχυχρόνια άνεργος | 1 |
| **2. Οικογενειακή κατάσταση** | Μονογονεϊκή οικογένεια | 3 |
| Με προστατευόμενα μέλη | 1(για κάθε προστατευόμενο μέλος) |
| Γονέας με τέκνα με αναπηρία άνω του 67%  | 1(για κάθε τέκνο) |
| Σύζυγο με αναπηρία άνω του 67% | 1 |
| **3. Εθελοντική δράση** | Τεκμηριωμένη εθελοντική προσφορά | 4 |
| **4. Εργασιακή εμπειρία** | Εργασιακή εμπειρία (πάνω από τρία χρόνια) σε συναφές με τη θέση αντικείμενο | 6 |
| Εργασιακή εμπειρία (ένα με τρία χρόνια) σε συναφές με τη θέση αντικείμενο | 3 |

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

1. Αίτηση
2. Φωτοαντίγραφο της Αστυνομικής Ταυτότητας
3. Βεβαίωση Μονίμου Κατοικίας.
4. Πιστοποιητικό Οικογενειακής Κατάστασης από όπου να προκύπτει με σαφήνεια ο αριθμός των τέκνων που είναι εν ζωή.
5. Για τους γονείς με τέκνα με αναπηρία 67% και άνω, Πιστοποιητικό της Υγειονομικής Επιτροπής του Ασφαλιστικού Φορέα τους που να είναι σε ισχύ.
6. Για τους συζύγους με αναπηρία 67% και άνω, Πιστοποιητικό της Υγειονομικής Επιτροπής του Ασφαλιστικού Φορέα τους που να είναι σε ισχύ.
7. Υπεύθυνη Δήλωση με την οποία να δηλώνεται η φυσική καταλληλότητα για την άσκηση των καθηκόντων.
8. Απολυτήριο δημοτικού σχολείου.
9. Βεβαίωση ανεργίας (Bescheinigung jobcenter).

**Σημείωση**: Η παράλειψη κατάθεσης έστω κι ενός δικαιολογητικού καθιστά την αίτηση μη αξιολογήσιμη.

**ΠΡΟΣΘΕΣΜΙΑ ΥΠΟΒΟΛΗΣ ΑΙΤΗΣΕΩΝ – ΠΛΗΡΟΦΟΡΙΕΣ**

Οι αιτήσεις θα υποβληθούν αυτοπροσώπως ή από νόμιμα εξουσιοδοτημένο άτομο, στην σχολική μονάδα που αφορούν, έως την Πέμπτη 29/04/2021 και κατά τις ώρες 9.00 έως 11.00 π.μ. Ειδικότερα στο:

**- Γυμνάσιο-Λύκειο Ντόρτμουντ Rüschebrinkstr. 73, 44143 Dortmund, τηλ.0231 857512**

Η ανακοίνωση, η αίτηση και τυχόν διευκρινήσεις και πληροφορίες σχετικά με αυτές θα παρέχονται καθημερινά από Τρίτη 20/04/2021 κατά τις ώρες 9.00-11.00 π. μ. από τη σχολική μονάδα (Γυμνάσιο-Λύκειο Ντόρτμουντ).

Ο/Η υποψήφιος/α που θα επιλεγεί θα υπογράψει σύμβαση έργου για το χρονικό διάστημα από 01/05/2021 έως 30/06/2021 και η αμοιβή του/της (συμπεριλαμβανομένων και των εργοδοτικών εισφορών) θα καταβάλλεται από την Σχολική Επιτροπή σύμφωνα με τις διατάξεις της υπ΄ αριθμ. 2/18254/0022/3-4-2008 (ΦΕΚ 672/Β17-4-2008) Κοινής Απόφασης Υπουργών Οικονομίας Οικονομικών και Εθνικής Παιδείας και Θρησκευμάτων.

Η πληρωμή θα γίνεται όταν κατατίθενται τα χρήματα από τον αρμόδιο φορέα.

**Ο ΠΡΟΕΔΡΟΣ ΤΟΥ Δ.Σ. ΤΗΣ ΣΧΟΛΙΚΗΣ ΕΠΙΤΡΟΠΗΣ ΓΥΜΝΑΣΙΟΥ-ΛΥΚΕΙΟΥ ΝΤΟΡΤΜΟΥΝΤ**